Ewebeeld - Chanette Paul
"Chanette Paul is een van die soepelste stemme in Afrikaans en kry dit keer op keer reg om die lesers te verras."
"Vroue soos jy lok bliksems aan. Want bliksems soek iets wat mooi en suiwer is, besmet dit en uiteindelik vernietig hulle dit omdat hulle nie die kontras met hulle eie veragtelikheid kan verduur nie. Jy maak asof jy tough is, Lanie, maar eintlik is jy 'n prinses op soek na 'n sprokie."
Hierdie woorde van haar vriendin, Evette, blyk profeties te wees, maar dit besef Lanie du Toit te laat – eers toe dit tot haar deurdring dat sy reeds gedoem is vanaf die dag toe haar chromosome hulle lê gekry het in 'n minder unieke patroon as meeste mense s'n.
Dis ook toe eers dat sy agterkom die sprokie waarin sy haar bevind, het niks met Aspoestertjie te doen nie, maar alles met Bloubaard en Rapunzel. En vir Lanie ontbreek die vooruitsig op 'n sprokieseinde.
Ewebeeld is die 2014-wenner van die ATKV-Woordveertjie in die kategorie Liefdesromans.
Ewebeeld is ook aangewys as die wenner van Lekkerlit Boek van die Jaar vir 2014 en hiermee behaal Chanette 'n driekuns. (Maanschijnbaai: Jo & Sue was Lekkerlit Boek van die Jaar in 2012 en Siende Blind Lekkerlit boek van die jaar 2013).
Gesprek met Madri Victor;
http://www.amazon.com/Ewebeeld-Afrikaans-Edition-Chanette-Paul-ebook/dp/B00PAXKWWI/ref=pd_sim_351_1?ie=UTF8&refRID=1KFQ8BJT8S1N6J8FX1DP